На основу члана 63. став 1. Закона о јавним набавкама («Службени гласник РС» број 124/2012, 14/2015 и 68/2015), Kомисија за јавну набавку образована Решењем број VIII број 404-312/19 од 23.10.2018. године, даје следеће

**III ПОЈАШЊЕЊЕ У ВЕЗИ СА ПРИПРЕМАЊЕМ ПОНУДЕ**

**За јавну набавку (услуге)VIII број 404-312/19**

**„**Консултантске услуге везане за приватно јавно партнерство у градском саобраћају“

**ПИТАЊЕ:**  *„На страни 7 од 37 конкурсне документације Наручилац наводи да је неопходно “Да понуђач располаже неопходним пословним капацитетом, односно да је у претходних пет пословних година (2014. 2015. 2016. 2017. 2018) извршио најмање две консултантске услуге за реализацију пројекта ЈПП или ЈПП са елементима концесије (за поступак избора приватног пртнера ; израду концесионог акта односно ЈПП).*

*Аналогно члану 77. став.2. тачка1) ЗЈН којим се дефинише да испуњеност услова из члана 76. став2. Овог закона понуђач може доказати достављањем доказа уз понуду и то када су у питању приходи понуђача одређено је да се достављају докази за обрачунске године, па није логично да као услов додатног услова пословног капацитета у предметној јавној набавци Наручилац захтева да то буде „пословна година“ а још манје је јасно и логично зашто је Наручилац наменски „искључио“ 2019. Годину као компоненту у којој се може доказати у искуство у пружању консултантских услуга.*

*Нелогично је да у случају пословног капацитета Наручилац захтева да је понуђач извршио услуге у 2014. години, а не оставља могућност да се докаже искуство из 2019. Године, што би било логично, а поготово ако узмемо у обзир да је у текућој години одобрен највећи број пројеката из области поверавања делатности локалног превоза на нивоу локалних самоуправа од стране Комисије за јавно-приватно партнерство и концесије.*

*С обзиром на наведено, молимо Наручиоца да појасни зашто искључује консултанте који су у текућој 2019. години применили своје знање и искуство и због чега је овако одређен услов који је супротан члану 77. ЗЈН и пракси у јавним набавкама где је уобичајено да се захтева искуство у претходним годинама, а рачунајући од момента објављивања предметне јавне набавке на Порталу јавних набавки.*

*Сходно наведеном, захтевамо да измените додатни услов пословног капацитета тако да се понуђач докаже да располаже неопходним пословним капацитетом односно да је у претходних пет година рачунајући од момента објављивања предметне јавне набавке на Порталу јавних набавки, извршио најмање две консултантске услуге за реализацију пројекта ЈПП или ЈПП са елементима концесије.*

*У супротном бићемо приморани да користимо законска средства из члан а149. Закона о јавним набавкама и да на тај начин обезбедимо наша права у поступку јавне набавке.*

**ОДГОВОР:**

Наручилац није прекршио одредбе Закона о јавним набавкама при одређивању додатног услова , јер закон дефинише да као доказе пословног капацитета понуђач прилаже списак најважнијих изведених радова, испоручених добара или пружених услуга за период који није дужи од осам година за радове , односно пет година за добра и услуге.

Како се ради о пословном капацитету а не финансијском Наручилац је одредио да то буду пословне године, што опет није у супротности са Законом о јавним набавкама јер закон ниједном својом одредбом не забрањује да се приликом доказивања пословног капацитета узимају у обзир пословне године.

Наручилац је узео у разматрање наводе заинтересованог лица да је у текућој години одобрен највећи број пројеката из области поверавања делатности локалног превоза на нивоу локалних самоуправа од стране Комисије за јавно-приватно партнерство и концесије, па ће кроз измене конкурсне документације изменити додатне услове предвиђене конкурсном документацијом.

**ПИТАЊЕ:**  *„У делу 5) Опис предмета набавке Обрасца бр. 1. Образац понуде и у члану 4. Модела уговора Наручилац наводи да је „ рок плаћања је до 45 дана од дана закључења јавног уговора са приватним партнером све у складу са Законом о роковима измирења новчаних обавеза у комерцијалним трансакцијама (Службени гланик РС бр. 119/12, 68/15 и 113/2014)“*

*Оваквим дефинисањем поставља се питање разумевања улоге свих страна у целокупном поступку јавно-приватног партнерства и поступку јавне набавке с обзиром да консултант након шро пружи услугу израде нацтра предлога пројекта не може утицати на одлуку коју би донела Комисија за јавно-приватно партнерство и концесије, а најмање може утицати на ток поступка јавне набавке , сам избор приватног партнера и закључење јавног уговора, па би било незахвално од Наручиоца да му за извршене услуге ускрати благовременунакнаду која му припада.*

*На ово поготово скрећемо пажњу имајући у виду да је Наручилац последњом изменом конкурсне документације број 404-312/19 од 29.10.2019. године изменио члан 5. Молдела уговора и том приликом навео да „Пружалац услуге се обавезује да услугу стручне помоћи врши закључно са доношењем одлуке Скупштине града о избору приватног партнера?*

*Захтевамо да измените конкурсну доументацију на тај начин да динамика плаћања буде тако дефинисана да консултант може наплатити услуге које је извршио у зависности од тока поступка ЈПП-а или поступка јавне набавке.“*

**ОДГОВОР:**

Наручилац приликом одређивања динамике плаћања узео у обзир обавезе пружаоца услуге, које не престају израдом нацрта акта о ЈПП, већ закључењем јавног уговора са приватним партнером у складу са спецификацијом-описом услуга наведеном у конкурсној документацији.

Наручилац ће кроз измене конкурсне документације ускладити модел уговора са спецификацијом, односно са обавезама пружаоца услуге.

**ПИТАЊЕ:**  *„Сматрамо да је рок за извршење услуге који је Наручилац одредио , да не буде дужи од 15 календарских дана од дана закључења уговора, неоправдано кратак, те захтевамо да Наручилац појасни због чега је одредио овако кратак рок и да ли сматра да се услуга израде предлога пројекта заиста може квалитетно пружити за тако кратак рок?“*

**ПИТАЊЕ:**У конкурсној документацији, на страни 16 од 37, у Обрасцу понуде (образац бр. 1), у делу бр. 5) – Опис предмета понуде, на месту где треба навести рок за извршење услуге, наводи се: „*Рок за извршење услуге (израду предлога акта о јавно-приватном партнерству) не дужи од 15 календарских  дана од дана закључења уговора*“. Овим путем указујемо да је овако одређен рок за пружање услуге нереално кратак, имајући у виду предмет конкретне услуге, односно израду предлога пројекта ЈПП или концесионог акта и елементе који исти треба да садржи у складу са Законом о јавно-приватном партнерству и концесијама, а поготово с обзиром на то да изради овог акта треба да претходи израда упоредне анализе облика јавно-приватног партнерства, као и достављање техничких података и докумената од стране наручиоца.

Одређивањем нереално кратког рока за извршење услуге, наручилац врши повреду начела обезбеђивања конкуренције и начела једнакости понуђача, предвиђених члановима 10 и 12 Закона о јавним набавкама. Наиме, на овај начин наручилац онемогућује учешће у поступку јавне набавке понуђачима који оправдано не могу да испоштују овако кратко одређен рок и евентуално ставља у повлашћен положај понуђача који је већ отпочео са израдом *предлога акта о јавно-приватном партнерству,* или понуђача коме ће након закључења јавног уговора бити омогућено продужење рока за извршење услуге, путем анекса истог.

У вези са наведеним предлажемо да наручилац отклони недостатке у конкурсној документацији, односно измени исту тако што ће одредити реално време за извршење услуге. У супротном ћемо поднети захтев за заштиту права Републичкој комисији, а у складу са чланом 149 Закона о јавним набавкама.

**ОДГОВОР:**

Наручилац је одредио рок од 15 календарских дана од дана закључења уговора за израду нацрта акта о ЈПП имајући у виду да уговор који град Ужице има са садашњим превозником ускоро истиче, као и време трајања поступка за избор приватног партнера, па из тих разлога је неопходно услугу извршити у што краћем року.

Наручилац сматра да је могуће у наведеном року квалитетно пружити услугу и сматра да није повредио начело обезбеђивања конкуренције нити начело једнакости понуђача, с обзиром да стоји на располагању пружаоцу услуге и поседује неопходне податке које благовремено може дати на захтев пружаоца услуге.

Наручилац такође истиче да заинтересовано лице изводи погрешне закључке тумачећи рок за израду нацрта акта који је одређен конкурсном документацијом, јер Наручилац тек након спроведеног поступка јавне набавке може поверити најповољнијем понуђачу извршење предметне услуге, тако да до закључења уговора из предметне јавне набавке, извршење услуге се не може поверити ниједном понуђачу, већ само оном који буде испунио све предвиђене услове у складу са Законом о јавним набавкама.

**ПИТАЊЕ:**Поред тога у II Појашњењу, у вези са припремањем  понуде за јавну набавку (услуге) VIII број 404-312/19, објављеном на Порталу јавних набавки дана 29.10.2019. године, наводи се даnаручилац нема израђену студију изводљивости пројекта за поверавање линијског превоза на територији града Ужица. У вези са наведеним, молимо за појашњење, да ли ће, на који начин и у ком облику наручилац доставити изабраном понуђачу техничке податке који су су саставни елементи студије изводљивости, а који су неопходни за израду *предлога акта о јавно-приватном партнерству*

**ОДГОВОР:**

Наручилац не поседује студију изводљивости пројекта за поверавање линијског превоза на територији града Ужица, али поседује све техничке податке неопходне за израду предлога акта о јавно-приватном партнерству и исте ће ставити на располагање на захтев пружаоца услуге.

Комисија за јавну набавку( услуге )VIII број 404-312/19 „Консултантске услуге везане за приватно јавно партнерство у градском саобраћају“